Ильмира Нәгыймова белән Руслан Кираметдинов кызларына нинди исем сайлаган?

	30 август көнне иртәнге сәгать 6да эстраданың популяр җырчысы Ильмира Нәгыймова икенче тапкыр әни булды, дип хәбәр иткән идек инде. Җырчы 3 яшьлек улы Камилгә сеңелкәш алып кайтты.	 – Кызыбызның туу срогы 18 сентябрьгә билгеләнгән иде, әмма иртәрәк туды. Ильмираның да, баланың да хәле яхшы, Аллага шөкер. Алар Чаллы шәһәренең бала тудыру йортында. Баланың авырлыгы – 3 кг, буе – 50 см. Сабыйга Ясминә дигән матур исем сайладык, – дип сөйләде эстраданың талантлы җырчысы, бәхетле әти Руслан Кираметдинов.

Ильмира белән Русланны кызлары туу белән чын күңелдән котлыйбыз, гаилә бәхете һәм исәнлек-саулык телибез!
  
	Эльвира ШАКИРОВА	
Интертат.ру

	№ --- | 30.08.2016	


